पूर्वी भारत की सबसे बड़ी पेट्रोकेमिकल कंपनी हल्दिया पेट्रोकेमिकल्स लि. (एचपीएल) में पश्चिम बंगाल सरकार की हिस्सेदारी खरीदने की दौड़ में ओएनजीसी की सहायक कंपनी मंगलूर रिफाइनरी ऐंड पेट्रोकेमिकल्स लि. (एमआरपीएल) के राज्य सरकार के साथ बातचीत शुरू करने से नया मोड़ आ गया। इस घटनाक्रम से जुड़े एक अधिकारी के मुताबिक एमआरपीएल ममता बनर्जी सरकार के साथ पहले ही कुछ चरण में बातचीत कर चुकी है और कंपनी एचपीएल के लिए बोली लगाने के वास्ते आईओसी के साथ गठजोड़ भी बना सकती है। बातचीत की पुष्टि करते हुए एमआरपीएल के प्रबंध निदेशक यू के बसु ने कहा, 'हमने राज्य सरकार के साथ कुछ बातचीत की थी और एचपीएल के संबंध में आगे बढऩे के लिए मंजूरी मांगी है। हम कंपनी के लिए अकेले आगे बढ़ेंगे या नहीं, इस पर बातचीत के बाद फैसला किया जाएगा।' हालांकि, आईओसी के एक आला अधिकारी ने गठजोड़ की संभावना को खारिज कर दिया। उन्होंने कहा, 'हमारे पास पहले से एचपीएल में 8.89 फीसदी हिस्सेदारी है। इसलिए हम इस दिशा में अकेले ही आगे बढऩा चाहेंगे।' कोलकाता की कंपनी के लिए दौड़ में शामिल अन्य कंपनियों में रिलायंस इंडस्ट्रीज और गेल शामिल हैं। राज्य सरकार पहले ही इस बात की पुष्टि कर चुकी है कि वह एचपीएल में 40 फीसदी हिस्सेदारी बेचने की इच्छुक है और इसके लिए नीलामी रूट अपना सकती है। इस घटनाक्रम से जुड़े एक अधिकारी ने कहा, 'एमआरपीएल ने बीते सप्ताह संपर्क किया था। उनके पास एचपीएल की प्रस्तावित परियोजनाओं के लिए कई योजनाएं हैं। इसके लिए एक गठजोड़ संभावित है क्योंकि आईओसी तकनीक स्तर पर उद्योग में काफी आगे है और एमआरपीएल के पास भारी नकदी सुरक्षित है।' 2,844 करोड़ रुपये की नेटवर्थ की तुलना में एचपीएल 1,000 करोड़ रुपये से ज्यादा के घाटे में है, जबकि उस पर लगभग 3,700 करोड़ रुपये का कर्ज है। एचपीएल के प्रबंध निदेशक पार्थ एस भट्टाचार्य ने कहा, 'सिर्फ बीते वित्त वर्ष के दौरान हमारा घाटा लगभग 865 करोड़ रुपये रहा था। ऐसा मुख्य तौर पर 58 दिनों तक काम बंद रहने के कारण हुआ था। इस साल संयंत्र का स्थायित्व तो सुधरा, लेकिन हमारा क्षमता इस्तेमाल महज 55 फीसदी ही है। यह एक रणनीतिक कदम है, क्योंकि हम काम का अंबार लगने जैसी स्थिति का सामना नहीं कर सकते।' संबंधित खबरें
हल्दिया पेट्रो की दौड़ में एमआरपीएल
Confirming the talks, MRPL Managing Director U K Bhattacharya said, We have had some discussions with the state government and have sought approval for our stake in HPL. Whether we will go it alone or not will be decided after the talks.However, a top IOC official denied the possibility of the tie-up. According to an official privy to the development, ONGC subsidiary Mangalore Refinery and Petrochemicals Ltd (MRPL) is in talks with the state government to pick up the West Bengal government's stake in Haldia Petrochemicals Ltd (HPL), the largest petrochemical company in eastern India.
MRPL in race for Haldia Petro